Title: Návrh Dodatku č
Author: apopovcova
Last saved by: sulik
Company: MFSR

Návrh Dodatku č. 3 k Dohode medzi vládou SR a Ústredným zväzom židovských náboženských obcí v SR o čiastkovom finančnom odškodnení obetí holocaustu v SR 

Dôvodom predloženia materiálu „Návrh Dodatku č. 3 k Dohode medzi vládou SR a Ústredným zväzom židovských náboženských obcí v SR o čiastkovom finančnom odškodnení obetí holocaustu v SR“ je rozšíriť možnosť použitia finančných prostriedkov  uložených na osobitnom účte vedenom v Národnej banke Slovenska určených na čiastkové odškodnenie židovských obetí holocaustu v SR v priebehu desaťročného obdobia na nákup štátnych cenných papierov Slovenskej republiky.  
V zmysle bodu B.1. uznesenia vlády SR č. 1201 zo dňa 30. 10. 2002 boli poukázané finančné prostriedky zo štátnych finančných aktív na osobitný účet Ústredného zväzu židovských náboženských obcí v SR vedený v  Národnej banke Slovenska v sume 850 mil. Sk určených na krytie čiastkového odškodnenia židovských obetí holocaustu. V nadväznosti na uznesenia vlády SR č. 1027 zo dňa 18. 9. 2002, č. 1201 zo dňa 30. 10. 2002   bola podpísaná predsedom  vlády SR a výkonným predsedom Ústredného zväzu židovských náboženských obcí v SR Dohoda medzi vládou SR a Ústredným zväzom židovských náboženských obcí v SR o čiastkovom finančnom odškodnení obetí holocaustu v SR (ďalej len dohoda) vrátane dodatku. Uznesením vlády SR č. 655 zo dňa 16. 7. 2003 bol schválený štatút Rady na odškodnenie obetí holocaustu v SR a Dodatok č. 2 k Dohode medzi vládou SR a Ústredným zväzom židovských náboženských obcí v SR o čiastkovom finančnom odškodnení obetí holocaustu v SR, na základe ktorého je možné financovať Kanceláriu Rady v zmysle štatútu a použiť časť istiny na čiastkové finančné odškodnenie obetí holocaustu maximálne do výšky jednej tretiny v priebehu desaťročného obdobia.
  Výnosy tohto účtu každoročne používa Ústredný zväz židovských náboženských obcí v SR ( ďalej len ÚZ ŽNO v SR)  na čiastkové finančné odškodnenie obetí holocaustu v SR, na financovanie projektov sociálnych a kultúrnych potrieb židovskej komunity v SR a na finančné zabezpečenie Kancelárie Rady. Z dôvodu poklesu úrokových sadzieb v NBS klesajú aj výnosy z úrokov, ktoré ÚZ ŽNO v SR očakával.  V záujme zabezpečenia  vyšších výnosov ÚZ ŽNO v SR navrhuje možnosť použitia časti 850 mil. Sk istiny viazanej na obdobie 10 rokov na nákup štátnych cenných papierov Slovenskej republiky. 
 V nadväznosti na vyššie uvedené skutočnosti je potrebné upraviť 5. článok Dohody takto: